Konstantin Shvarts

**Konstantin Shvarts** (sündinud 1. juulil 1966 Tallinnas) on Eesti ettevõtja ja endine Venemaa pangandustegelane  

## Elukäik
Shvarts lõpetas 1983. aastal Tallinna 40. Keskkooli. Noortekoondise liikmena püstitas ta oma vanuseklassis Eesti kergejõustikurekordeid. 1984. aastal astus ta Moskva Füüsika-Tehnika Instituuti, mille lõpetas 1990. Aastatel 2000–2002 õppis ta Venemaa valitsuse juures asuvas Finantsakadeemias, mille lõpetas kiitusega.

1987. aastal asutas Shvarts koos Aleksandr Konanõhhiniga ühe esimestest kooperatiividest Moskva oblastis. 1988. aastal lõi ta kooperatiivi „Mosremstroj“, mille tegevus ulatus kogu NSV Liitu ning millel oli filiaal ka Tallinnas. 1991. aastal algatas ta koostöös ALMAVÜ ja AvtoVAZiga projekti Rosavtobirža, mille raames müüdi Lada autosid turuhindadega NSV Liidus. Augustiputši ajal osales Shvarts sündmustes, viies oma kooperatiivi töötajad Valge maja kaitsele.  

Aastatel 1992–2000 töötas Shvarts mitmetel juhtivatel ametikohtadel Venemaa finantssektoris. 2000. aastal omandas ta kontsernile Sodruzhestvo kuuluvalt ettevõttelt Rostselmaš panga Empils. Sama aasta jooksul nimetati see ümber Rosenergobankiks. 2016. aastal oli Rosenergobank Venemaa 100 suurima panga hulgas 88. kohal, omades üle 1 miljardi euro väärtuses varasid, 27 filiaali 16 oblastis ja enam kui 1000 töötajat. 2017. aasta jaanuaris müüdi pank ärimeeste rühmale, keda Vene meedia seostas režissöör Fjodor Bondartšukiga. Veebruaris 2017 lahkus Shvarts Venemaalt.  

Shvarts on tegutsenud Eestis ettevõtjana alates 2009. aastast. Ta on ettevõtte Nordvik Investments juht ja põhiaktsionär. Aastatel 2013–2025 investeeris ta mitmesse iduettevõttesse, sealhulgas FinTech ja HealthTech valdkonnas.  

2025. aastal alustas Nordvik Investments aktiivset laienemist Ameerika Ühendriikide turule, keskendudes investeeringutele tehisintellekti, tervisetehnoloogia ja finantstehnoloogia valdkondades. Ettevõte pakub oma portfelliettevõtetele strateegilist nõustamist, tuge regulatiivsete nõuete täitmisel ning aitab arendada kohalikke partnerlussuhteid.  Nordvik Investments on osalenud rahvusvahelistel majandus- ja investeerimisfoorumitel, sealhulgas EBANi 2025 kongressil Kopenhaagenis.
## Ühiskondlik tegevus
1990. aastatel toetas Shvarts asepeaminister Boriss Nemtsovi algatusi. Ta on olnud seotud ka parteiga Parempoolsete Jõudude Liit ning on avalikult toetanud poliitikut Boriss Nadeždinit, sealhulgas tema kampaaniaid Venemaa presidendivalimistel 2024. .Shvarts on toetanud teadvuse uurimisega seotud teadusdialooge ning osalenud konverentsi “Природа сознания. Диалог российских и буддийских ученых” („Teadvuse olemus. Vene ja budistlike teadlaste dialoog“) ettevalmistamisel ja läbiviimisel. Üritusel osales ka Dalai-laama, kellega Shvarts kohtus isiklikult.  

## Isiklik elu
Shvarts ei ole abielus. Tal on kolm last. Vabal ajal tegeleb ta surfamise ja helisuusatamisega.  

## Viited


## Välislingid
* Baltic Times: The Incredible Journey of Estonian Konstantin Shvarts
* Konstantin Shvarts – *The Baltic Times*: https://www.baltictimes.com/konstantin_shvarts___prudence_and_vigilance__not_exuberance__will_define_2026_/
* From Banking Profitability to ScienceTech Innovation: An Investor's Journey – YouTube
* Delfi Rus: Подкаст – уроженец Эстонии открыл в Москве банк, потом его отжали, а теперь Россия требует его экстрадиции
* Teemade kohta on artiklid ingliskeelses Vikipeedias: FinTech, HealthTech, EBAN, Surfamine, Heli-suusatamine